Babelscape/SREDFM huggingface dataset:
Μπραντ Μπερντ

thumb|right|180px|Ο Μπραντ Μπερντ με το Όσκαρ που κέρδισε για τον Ρατατούη
Ο Μπραντ Μπερντ ("Phillip Bradley "Brad" Bird", 24 Σεπτεμβρίου 1957) είναι Αμερικανός σκηνοθέτης του κινηματογράφου, ο οποίος ειδικευέται στις ταινίες κινουμένων σχεδίων. 

Γεννήθηκε στις 24 Σεπτεμβρίου του 1957 στην Μοντάνα. Σπούδασε animation και δημιούργησε την ταινία "The Iron Giant" (ελλ. "Ο Σιδερένιος Γίγαντας") με την Warner Bros.. Το 2000, υπέγραψε συμβόλαιο με την Pixar όπου και σκηνοθέτησε το "«The Incredibles" (ελλ. "Οι Απίθανοι"). Το 2007 προβλήθηκε στο σινεμά η ταινία με τίτλο "Ratouille" (ελλ. Ο Ρατατούης) που σκηνοθέτησε ο ίδιος. Το 2011 σκηνοθέτησε την ταινία "Επικίνδυνη αποστολή - Πρωτόκολλο: Φάντασμα", η οποία γνώρισε εμπορική και κριτική επιτυχία και μέχρι σήμερα αποτελεί την ταινία της σειράς με τα περισσότερα έσοδα. Το 2015 κυκλοφόρησε η ταινία του "Η χώρα του αύριο".

Ο Μπερντ έχει κερδίσει δύο Όσκαρ Καλύτερης Ταινίας Κινουμένων Σχεδίων, για τους "Απίθανους" και τον "Ρατατούη".
DELE

Η συντομογραφία DELE προέρχεται από το Diplomas de Español como Lengua Extranjera. Σημαίνει "Δίπλωμα Ισπανικής ως Ξένης Γλώσσας". Τα διπλώματα αυτά είναι οι επίσημοι διεθνείς τίτλοι των Υπουργείων Παιδείας, Πολιτισμού και Αθλητισμού και πιστοποιούν την γνώση της ισπανικής γλώσσας. 

Οι ελληνικές εξετάσεις για αυτά οργανώνονται από το Ινστιτούτο Θερβάντες.
Αετός

Ο Αετός, είναι αρπακτικό ημερόβιο πτηνό της τάξης των Αετόμορφων(Accipitriformes). Τα περισσότερα μέλη κατατάσσονται στην οικογένεια Αετίδες (Accipitridae), ειδικά όμως στην ελληνική ορνιθολογική βιβλιογραφία, στους αετούς συμπεριλαμβάνεται και ο ψαραετός της οικογένειας Πανδιονίδες (Pandionidae). (βλ.Συστηματική Ταξινομική).
Ηλίας Βενέζης

Ο Ηλίας Βενέζης (πραγματικό όνομα: Ηλίας Μέλλος, Αϊβαλί, 4 Μαρτίου 1904 - Αθήνα, 3 Αυγούστου 1973) ήταν Έλληνας λογοτέχνης, μέλος της Ακαδημίας Αθηνών. Έγινε γνωστός με τα μυθιστορήματά του "Το νούμερο 31328" και "Γαλήνη". Στη διάρκεια της πολύχρονης παρουσίας του στα γράμματα, ασχολήθηκε με όλες σχεδόν τις μορφές γραπτού λόγου. Δημοσίευσε και εξέδωσε μυθιστορήματα, διηγήματα, μελέτες, χρονογραφήματα, βιογραφίες, οδοιπορικά, ταξιδιωτικές εντυπώσεις και έγραψε και το θεατρικό έργο "«Μπλοκ C»". Επίσης υπήρξε γραμματέας και διευθύνων σύμβουλος του Εθνικού θεάτρου την περίοδο 1950-1952 καθώς και πρόεδρος της καλλιτεχνικής επιτροπής του από το 1964 έως το 1967, συνεργάτης του ΕΙΡ (Εθνικού ιδρύματος Ραδιοφωνίας) από το 1954 έως το 1966 αλλά και πρόεδρος του Κινηματογραφικού Φεστιβάλ της Θεσσαλονίκης από το 1963 έως το 1966. Ήταν υποψήφιος για το βραβείο Νόμπελ το 1960 και το 1963.

Έγινε μέλος της Ακαδημίας Αθηνών το 1957 και τιμήθηκε με το Α' κρατικό βραβείο λογοτεχνίας και τον Έπαινο της Ακαδημίας Αθηνών για το μυθιστόρημά του "«Γαλήνη»"
Βιργινία Τσουδερού

Η Βιργινία Τσουδερού (24 Ιουνίου 1924 - 11 Ιουνίου 2018) ήταν Ελληνίδα οικονομολόγος, δημοσιογράφος και πολιτικός, κόρη του πρωθυπουργού Εμμανουήλ Τσουδερού. Διατέλεσε, μεταξύ άλλων, βουλευτής και υφυπουργός Εξωτερικών.
Παγκόσμιο Κύπελλο Ποδοσφαίρου

μικρογραφία|Παγκόσμιο Κύπελλο Ποδοσφαίρου 1978
Το Παγκόσμιο Κύπελλο Ποδοσφαίρου (αγγλικά: "FIFA World Cup") ή αλλιώς Μουντιάλ (Mundial) είναι μια ποδοσφαιρική διοργάνωση, η οποία πραγματοποιείται κάθε τέσσερα χρόνια υπό την αιγίδα της Διεθνούς Ποδοσφαιρικής Ομοσπονδίας (ΦΙΦΑ). Σε αυτήν παίρνουν μέρος οι εθνικές ομάδες των χωρών μελών της ομοσπονδίας, οι οποίες κατάφεραν να προκριθούν ύστερα από προκριματικούς αγώνες. Θεωρείται η κορυφαία ποδοσφαιρική διοργάνωση, η οποία καταφέρνει να προσελκύσει πλήθος θεατών, τηλεθεατών και χορηγών.

Για το έτος 2018, το παγκόσμιο κύπελλο ποδοσφαίρου διεξήχθη στη χώρα της Ρωσίας με τη συμμετοχή 32 εθνικών ομάδων και από τις πέντε ηπείρους. Νικήτρια ανακηρύχθηκε η εθνική ομάδα της Γαλλίας, νικώντας στον τελικό της διοργάνωσης την εθνική ομάδα της Κροατίας στην κανονική διάρκεια με 4-2

Πολυνίκης του θεσμού είναι η Βραζιλία με πέντε κατακτήσεις και ακολουθούν η Γερμανία και η Ιταλία με τέσσερα τρόπαια, η Ουρουγουάη, η Γαλλία και η Αργεντινή με δύο και η Αγγλία με την Ισπανία με ένα.
Λούις Άρμστρονγκ

Ο Λούις Άρμστρονγκ ("Louis Armstrong", 4 Αυγούστου 1901 – 6 Ιουλίου 1971) (γνωστός και με τα προσωνύμια "Satchmo" ή "Pops") ήταν Αμερικανός μουσικός της τζαζ. Υπήρξε μία χαρισματική προσωπικότητα και καινοτόμος ερμηνευτής, με πλούσια μουσικά προσόντα και σημαντική συνεισφορά στο είδος. Αποτελεί σήμερα έναν από τους δημοφιλέστερους τζαζ μουσικούς του 20ού αιώνα. Διακρίθηκε αρχικά ως τρομπετίστας και αργότερα ως τραγουδιστής της τζαζ και του μπλουζ.
Δημήτριος Βικέλας

Ο Δημήτριος Βικέλας (Ερμούπολη Σύρου, 15 Φεβρουαρίου 1835 – Αθήνα, 20 Ιουλίου 1908) ήταν Έλληνας λόγιος, ποιητής και πεζογράφος. Ως λογοτέχνης μνημονεύεται για το μυθιστόρημά του "Λουκής Λάρας" (1879), έργο πολύ σημαντικό για την εξέλιξη της νεοελληνικής πεζογραφίας. Είναι επίσης γνωστός για τη συμμετοχή του στην επιτροπή διοργάνωσης των Ολυμπιακών Αγώνων της Αθήνας το 1896. Μάλιστα ήταν και ο πρώτος πρόεδρος της ΔΟΕ.
Καρλ Φρίντριχ Σίνκελ

Ο Καρλ Φρίντριχ Σίνκελ ("Karl Friedrich Schinkel") ήταν Γερμανός αρχιτέκτονας. Γεννήθηκε στις 13 Μαρτίου 1781 στο Neuruppin και πέθανε στις 9 Οκτωβρίου 1841 στο Βερολίνο. Ήταν ο διασημότερος αρχιτέκτονας του νεοκλασικισμού στην Πρωσία.

Η αρχιτεκτονική του Σίνκελ, στην παραγωγικότερη περίοδό του, χαρακτηρίζεται από μια στροφή στην ελληνική παρά την αυτοκρατορική ρωμαϊκή αρχιτεκτονική, σε μια προσπάθεια να ξεφύγει από το στυλ των πρόσφατων Γάλλων κατακτητών. Έτσι, ο Σίνκελ θεωρείται υποστηρικτής της Ελληνικής Αναβίωσης. Τα διασημότερα κτήριά του βρίσκονται στην περιοχή του Βερολίνου.
Βάλτερ Γκρόπιους

Ο Βάλτερ Γκρόπιους ("Walter Gropius", 18 Μαΐου 1883 - 5 Ιουλίου 1969) ήταν Γερμανός αρχιτέκτονας και ο ιδρυτής του Μπαουχάους.
Νέα Κίος

Η Νέα Κίος αποτελεί μια κωμόπολη 2.820 κατοίκων. Βρίσκεται στην Περιφερειακή Ενότητα Αργολίδας, στον μυχό του Αργολικού κόλπου, έξι χιλιόμετρα βορειοδυτικά του Ναυπλίου και θεωρείται το επίνειο του Άργους. Διοικητικά υπάγεται στον δήμο Άργους-Μυκηνών με την μορφή κοινότητας και δημοτικής ενότητας, αφού ήταν ο μόνος οικισμός που αποτελούσε τον «καποδιστριακό» δήμο Νέας Κίου. Σήμα της πόλης είναι η Αργώ.

Στην Νέα Κίο εκβάλλουν δύο ποταμοί, ο Ίναχος και ο Ερασίνος. Τα νερά τους δημιουργούν στην γύρω περιοχή πολλά έλη, όπου και ο λόγος η περιοχή αναφέρεται από το παρελθόν και ως "Βάλτος".

Ως πόλη έχει καλή ρυμοτομία, ενώ προσφέρει χώρους αναψυχής και περιπάτου στους κατοίκους της. Με τη διαρκή πολυετή συμμετοχή της στα πολιτιστικά δρώμενα θεωρείται σημείο αναφοράς στην Αργολίδα σε αυτό τον τομέα. Πιο συγκεκριμένα, ο Μορφωτικός Σύλλογος της πόλης διοργανώνει τα "Κιανά" κάθε Αύγουστο και το καρναβάλι την εποχή των Αποκριών, ο Πολιτιστικός Σύλλογος πραγματοποιεί τα "Μικρασιάτικα" κάθε Ιούλιο και ο Σύλλογος Απανταχού Κιωτών οργανώνει Πρωτάθλημα Ταβλιού τον Ιούνιο. Οι σύλλογοι διαθέτουν επίσης ερασιτεχνικά θεατρικά και χορευτικά τμήματα, ενώ η πόλη διαθέτει δημοτική Χορωδία και δημοτική Φιλαρμονική.
Νινχουρσάγκ

Στη Σουμεριακή μυθολογία, η Νινχουρσάγκ ήταν η θεότητα της γης, η Θεά Μητέρα που συνήθως εμφανίζεται ως αδερφή του Ενλίλ. Το όνομά της σημαίνει "Κυρά των Λόφων", αλλά είναι γνωστή και με τις ονομασίες Νιντούρ ("θεά του τοκετού") και Κι, που σημαίνει "Γη". 
Από την ένωσή της με το θεό 'Ενκι γεννήθηκε η Νινσάρ, θεά της βοσκής. 
Από τη Νινχουρσάγκ, ή σύμφωνα με άλλους μύθους τη Νινλίλ, και τον Ενλίλ γεννήθηκε ο Νινούρτα, θεός των αστραπών αλλά και της γεωργίας. 
Ναός της Νινχουρσάγκ εντοπίστηκε σε ανασκαφές στη Συρία, κοντά στα σύνορα με το Ιράκ.
Μαρς

Στη Ρωμαϊκή μυθολογία, ο Μαρς ήταν ο θεός του πολέμου, γιος της Γιούνο και του Γιούπιτερ. Η ονομασία "Mars" προέρχεται πιθανότατα από τον θεό των αγρών Maris της ετρουσκικής μυθολογίας. Αρχικά ήταν ο θεός της γονιμότητας και των αγρών, αλλά αργότερα σχετίστηκε με τον πόλεμο και ταυτίστηκε με τον Άρη της ελληνικής μυθολογίας. Σύμφωνα με το θρύλο, ήταν πατέρας των αδελφών Ρωμύλου και Ρώμου, ιδρυτών της Ρώμης, άρα όλοι οι Ρωμαίοι ήταν απόγονοι του Μαρς. 

Ο Μαρς ήταν μια από τις τρεις ανώτερες Ρωμαϊκές θεότητες στο αρχαϊκό πάνθεον, μαζί με το Γιούπιτερ και τον Κουϊρίνο.
Βασίλης Λογοθετίδης

Ο Βασίλης Λογοθετίδης (Μυριόφυτο Θράκης, 1898 - 20 Φεβρουαρίου 1960) ήταν ένας από τους μεγαλύτερους Έλληνες κωμικούς ηθοποιούς του θεάτρου και του κινηματογράφου. Το πραγματικό του ονοματεπώνυμο ήταν Βασίλης Ταυλαρίδης. Καθιέρωσε το επίθετο Λογοθετίδης με το ντεμπούτο του στο θέατρο το 1919.
Μάνγουε

Ο Μάνγουε (Manwë) είναι ένας Άινου, πλάσμα, δηλαδή, του φανταστικού κόσμου που δημιούργησε ο Άγγλος συγγραφέας Τζ. Ρ. Ρ. Τόλκιν.

Ο Μάνγουε, του οποίου το όνομα σημαίνει "Ευλογημένος", είναι ο βασιλιάς των Άινουρ, αδελφός του Μέλκορ. Αν και ο Μέλκορ είναι πιο ισχυρός, στον Μάνγουε έχει δοθεί το χάρισμα του να βλέπει τις σκέψεις του Έρου Ιλούβαταρ, του Δημιουργού, και να καταλαβαίνει τους σκοπούς του. Έτσι ο Μάνγουε αποτελεί τον άμεσο εκπρόσωπο του Έρου στον υλικό κόσμο. Μένει με τη γυναίκα του, τη Βάρντα στο Οϊολόσσε, ένα πύργο πάνω στο ψηλότερο βουνό του θεϊκού νησιού Βάλινορ, το Τανίκουετιλ.

Ο Μάνγουε είναι επίσης προστάτης των πουλιών και η κύρια απόλαυση του περιλαμβάνει την ενασχόληση με τα σύννεφα και τους ανέμους. Ιερά του πουλιά και κατάσκοποί του στην Μέση Γη είναι οι Αετοί. Από τα ξωτικά ονομάζεται, "Σούλιμο", που σημαίνει άρχοντας της πνοής της Άρντα.
Δαχτυλίδια της Δύναμης

Τα Δαχτυλίδια της Δύναμης είναι φανταστικά τεχνουργήματα που εμφανίζονται στα πλαίσια της μυθολογίας της Μέσης Γης του Τζ. Ρ. Ρ. Τόλκιν.

Στο έργο του Τόλκιν υπάρχουν συνολικά 20 Δαχτυλίδια Δύναμης. Τα 19 από αυτά φτιάχτηκαν από τα ξωτικά, με οδηγίες όμως του Σάουρον, ενώ εκείνος κρυφά κατασκεύασε το Ένα Δαχτυλίδι (ή Κυρίαρχο Δαχτυλίδι), ἠ τον "Χαμό του Ισίλντουρ", όπως αναφέρεται.
Κητώ

Η Κητώ ήταν δευτερεύουσα θαλάσσια θεότητα, κόρη του Πόντου και της Γαίας. Αδέλφια της ήταν ο Νηρέας, ο Φόρκυς, ο Θαύμας και η Ευρυβία. Αντιπροσώπευε τους κινδύνους της θάλασσας. Συχνά σχετίζεται με τα μεγαλόσωμα ζώα της θάλασσας, τα κήτη (φάλαινες, δελφίνια, κτλ). Παντρεύτηκε τον αδελφό της, Φόρκυ, από τον οποίο απέκτησε την Έχιδνα, τη Σκύλλα, τον Λάδωνα, τις Γραίες, τις Γοργόνες, τις Εσπερίδες. Ο Ηρακλής αντιμετώπισε τον Λάδωνα, στον άθλο της κλοπής των χρυσών Μήλων των Εσπερίδων. Στη συνέχεια, με την καθοδήγηση της θεάς Αθηνάς, ο Ηρακλής επέστρεψε τα Μήλα στον κήπο των Εσπερίδων προκειμένου να φυλαχθούν. Η Κητώ, πολλές φορές συγχέεται στην μυθολογία με τη χθόνια θεά Εκάτη, η οποία είχε, επίσης, εξουσία στην θάλασσα.
Στεγόσαυρος

Ο Στεγόσαυρος (Stegosaurus) ήταν ένας φυτοφάγος δεινόσαυρος που έζησε την Ιουρασική Περίοδο. Η πλάτη του καλυπτόταν από μεγάλες κεράτινες πλάκες που ξεκινούσαν μικρές από την βάση του κεφαλιού του, μεγάλωναν και κατέληγαν στην ουρά, όπου μετουσιώνονταν σε τέσσερα αγκάθια.

Ήταν ένα ογκώδες τετράποδο, με 7-9 μέτρα μήκος και βάρος 5-7 τόνους. Οι Στεγόσαυροι ζούσαν σε μικρές οικογενειακές ομάδες με αρχηγό το πιο δυνατό θηλυκό. Κάθε χρόνο, οι ομάδες αυτές ενώνονταν σ' έναν συγκεκριμένο τόπο για την περίοδο της αναπαραγωγής. Τα θηλυκά γεννούσαν τότε γύρω στα 12 αυγά το καθένα.

Ο Στεγόσαυρος ήταν φιλήσυχος και έβοσκε την χαμηλή βλάστηση κοντά στις όχθες των ποταμών ή στις κοιλάδες. Σε περιόδους πείνας όμως, μπορούσε να τραφεί και με ασπόνδυλα, ή μικρά νεκρά ζώα

Κατηγορία:Στεγοσαυρίδες
Παπικό πρωτείο

thumb|right|220px|"Ο Χριστός παραδίδει στον Πέτρο τα κλειδιά της εξουσίας", λεπτομέρεια από νωπογραφία του Πιέτρο Περουτζίνο, 335 x 550 εκ., Καπέλα Σιξτίνα, Βατικανό

Το Παπικό πρωτείο είναι η αποστολική εξουσία του Επισκόπου Ρώμης, επί των υπόλοιπων εκκλησιών, Λατινικών και Ανατολικών, που αποτελούν την Καθολική Εκκλησία. Αποκαλείται επίσης "Πρωτείο του Ρωμαίου Ποντίφικα", "Πρωτείο του Πέτρου", ή "Ρωμαϊκό πρωτείο".

Για τις απόψεις άλλων εκκλησιών σχετικά με το "Παπικό πρωτείο", "βλ. και άρθρο Παπικό πρωτείο (θέσεις άλλων δογμάτων)").
Λύβας

Αναφέρεται ως Λύβας ή και Αλύβας τόσο στην ελληνική όσο και στη ρωμαϊκή μυθολογία.

Ήταν δαίμων της περιοχής Τεμέσης στη Κάτω Ιταλία στον οποίο πρόσφεραν οι κάτοικοι την ωραιότερη παρθένα της πόλης τους και τον οποίο τελικά φόνευσε ο ολυμπιονίκης Εύθυμος (Λοκρός εκ Ζεφύρων) περί τον 5ο αιώνα π.Χ., ελευθερώνοντας έτσι την πόλη.

Κατά τον Στράβωνα ο δαίμων αυτός ήταν η ψυχή του Πολίτη, συντρόφου του Οδυσσέα, τον οποίο φόνευσαν οι κάτοικοι όταν το πλοίο του προσέγγισε κάποτε τις ακτές της περιοχής τους.
Λυβας
MGM Cartoons

Η Metro-Goldwyn-Mayer Cartoons είναι μια εταιρεία παραγωγής κινηματογραφικών ταινιών, που εδρεύει στο Hanna-Barbera της Καλιφόρνια των Ηνωμένων πολιτειών.

Η MGM Cartoons ξεκίνησε το 1939, οπότε και δημιούργησε το πρώτο της κινούμενο σχέδιο, με τον τίτλο "Barney Bear" σκηνοθετημένο από τον Fred Quimby. 

Κατηγορία:Κινηματογραφικές εταιρίες παραγωγής
Κατηγορία:Εταιρίες παραγωγής κινουμένων σχεδίων
Κατηγορία:Ιστορία και πολιτισμός του Χόλυγουντ
Κουένυα

H Κοuένυα (αγγλικά: Quenya) είναι τεχνητή γλώσσα που δημιουργήθηκε από τον Άγγλο συγγραφέα Τζον Ρόναλντ Ρούελ Τόλκιν σαν μία από τις δυο κυριότερες γλώσσες που χρησιμοποιεί η φυλή των Ξωτικών στα βιβλία του.

Η Κουένυα χαρακτηρίζεται ως η γλώσσα των Υψηλών Ξωτικών καθότι τη μιλούσαν οι φυλές των Νόλντορ, των Βάνυαρ και μερικών Τέλερι. Τα Ξωτικά αυτά ονομάζονταν Υψηλά, επειδή είχαν φτάσει και ζούσαν στην ήπειρο Βάλινορ, την χώρα των Βάλαρ. Την Κουένυα μίλησαν ακόμα και οι Βάλαρ, οι Μάγοι (Ίσταρι), και έπειτα οι Άνθρωποι που ζούσαν στο Ευλογημένο νησί του Νούμενορ. Συγγενής γλώσσα της Κουένυα ήταν η Σίνταριν η οποία δεν είχε σχέση με το Βάλινορ και εξελίχτηκε στη Μέση Γη. 

Κατά την διάρκεια της Τρίτης Εποχής όπου διαδραματίζεται "Ο Άρχοντας των Δαχτυλιδιών", η Κουένυα υποτίθεται ότι ήταν συντηρητική και αρχαϊκή γλώσσα. Η χρήση της στη Μέση Γη ήταν αρκετά περιορισμένη, μόνο στο Βασίλειο της Γκαλάντριελ και του Κέλεμπορν, το Λοθλόριεν, σε ποίηση και σε αρχαία έγγραφα. Είναι φανερό ότι στην Τρίτη Εποχή, ο Τόλκιν έδωσε στην Κουένυα το ρόλο που είχε η Λατινική γλώσσα στο Μεσαίωνα. Μάλιστα ο ίδιος τη χαρακτήριζε "Elf-latin".
Πρώτη Σύνοδος του Βατικανού

thumb|300px|right|Πρώτη Σύνοδος του Βατικανού
Η Πρώτη Σύνοδος του Βατικανού, είναι η εικοστή Οικουμενική Σύνοδος της Καθολικής Εκκλησίας και ξεκίνησε στις 8 Δεκεμβρίου, 1869 και έληξε στις 20 Οκτωβρίου, 1870. Συγκλήθηκε τριακόσια χρόνια μετά την Σύνοδο του Τρέντο.
Νικολάι Μπουχάριν

Ο Νικολάι Μπουχάριν ("Бухарин Николай Иванович", Μόσχα, 9 Οκτωβρίου 1888 – 15 Μαρτίου 1938) ήταν οικονομολόγος, θεωρητικός του Μαρξισμού. Κομματικός και πολιτικός ηγέτης του ΚΚΣΕ, έπαιξε κεντρικό ρόλο στη διαμόρφωση της πολιτικής του τόσο πριν όσο και μετά την Οκτωβριανή Επανάσταση. Ήταν επίσης ακαδημαϊκός δάσκαλος στο Τμήμα Ανθρωπιστικών Επιστημών της Σοβιετικής Ακαδημίας Επιστημών. 

Από το 1917 έως το 1929 διετέλεσε συντάκτης της "Πράβντα" και από το 1934 συντάκτης της εφημερίδας "Ιζβέστια". Ουσιαστικά, ήταν ο κυριότερος ιδεολόγος του κόμματος. Στο βιβλίο του Τζον Ριντ "Δέκα μέρες που συγκλόνισαν τον κόσμο" ο Μπουχάριν θεωρείται πιο αριστερός και από τον Λένιν.

Αρχικά ήταν κοντά στον Τρότσκι αλλά μετά τη Συνθήκη του Μπρεστ - Λιτόφσκ πλησίασε τον Λένιν. 
Ήταν συγγραφέας του Προγράμματος των Κομμουνιστών (Μπολσεβίκων) και του Αλφαβηταρίου του Κομμουνιστή. Από τους κυριότερους εμπνευστές της Νέας Οικονομικής Πολιτικής είχε το προσωνύμιο «αγαπημένος του Κόμματος». Οι πολιτικές και οικονομικές του απόψεις δημιούργησαν ρεύμα το οποίο περιγράφηκε με τον όρο «μπουχαρινισμός».
Στήριξε τον Στάλιν στη μάχη για τη διαδοχή μετά τον θάνατο του Λένιν το 1924 όπως επίσης και στη διαμάχη του με την «Αριστερή Αντιπολίτευση» των Τρότσκι-Ζινόβιεφ-Κάμενεφ το 1927. Όμως, το 1929 ήρθε σε ρήξη μαζί του για την Κολεκτιβοποίηση, όντας ένθερμος υποστηρικτής της κατοχής γης από τους αγρότες, και αποτελώντας με άλλους οπαδούς του και εξέχοντες μπολσεβίκους (Τόμσκι, Ρίκοφ κ.ά.) τη λεγόμενη «Δεξιά Αντιπολίτευση» του κόμματος. Αυτή υπήρξε η αρχή του τέλους για τον Μπουχάριν. Στις 21 Αυγούστου 1936 η Εισαγγελία της ΕΣΣΔ εξέδωσε το πρώτο ένταλμα σε βάρος του, όμως απαλλάχθηκε αρχικώς.

Στις 27 Ιανουαρίου 1937 συνελήφθη ξανά, κατηγορούμενος για συμμετοχή στο «Αντισοβιετικό Μπλοκ». Η διαδικασία της δίκης ήταν δημόσια στον Οίκο της Ένωσης (κεντρικό κτήριο στη Μόσχα, στο οποίο γίνονταν τα συνέδρια του ΚΚΣΕ), στις 13 Μαρτίου 1937. Έναν χρόνο αργότερα, στις 15 Μαρτίου του 1938, εκτελέστηκε. Το 1988 αποκαταστάθηκε μετά θάνατο.
Γεώργιος Χορτάτσης

Εξώφυλλο του 1637 του έργου [[Ερωφίλη|Ερωφύλη]] του Χορτάτση
Ο Γεώργιος Χορτάτσης (1550 – 1610) ήταν Έλληνας θεατρικός συγγραφέας της περιόδου της ακμής της κρητικής λογοτεχνίας. Έγραψε τα έργα "Ερωφίλη", "Κατσούρμπος" και "Πανώρια".
Μάιαρ

Οι Μάιαρ είναι θεϊκά πνεύματα που εμπνεύστηκε ο Άγγλος συγγραφέας Τζον Ρόναλντ Ρούελ Τόλκιν, και αποτελούν κομμάτι της μυθολογίας που περικλείει το βιβλίο του "Άρχοντας των Δαχτυλιδιών" και "Χόμπιτ".

Σύμφωνα με την Valaquenta (ενότητα του βιβλίου Σιλμαρίλλιον που περιγράφει την δημιουργία του Κόσμου του Τόλκιν, της Έα), οι Μάιαρ ήταν Άινουρ, δηλαδή πνεύματα που υπήρχαν πριν από την δημιουργία της Έα, τα οποία όμως κατέβηκαν σ' αυτήν για να βοηθήσουν τους ανώτερούς τους Βάλαρ να την απαλλάξουν από το Κακό. Δεν έχει γίνει γνωστός ο αριθμός τους, γιατί σπάνια εμφανίζονταν στις Ιστορίες. Μέσα από τα βιβλία γίνονται γνωστά πέντε ονόματα. Η πρώτη Μάια που εμφανίζεται είναι η "Ίλμαρε", προσωπική υπηρέτρια του Μάνγουε, βασιλιά των Βάλαρ και ο "Εόνγουε", ο αγγελιοφόρος του. Επισης, παρουσιάζονται ο "Όσσε" και η "Ούινεν", δύο θαλασσινές θεότητες που παριστάνουν την φουρτούνα και την ήρεμη θάλασσα αντίστοιχα. Τέλος, στις Ιστορίες εμπλέκεται η "Μέλιαν", η μόνη θεότητα που παντρεύτηκε Ξωτικό και μετέδωσε το Αίμα των Θεών στις φυλές. Γνωστός επίσης από τις ιστορίες ήταν και ο "Ολόριν", ο οποίος αργότερα θα παρουσιαστεί στον "Άρχοντα των Δαχτυλιδιών" ως Γκάνταλφ.
Χοσέ Ραούλ Καπαμπλάνκα

Ο Χοσέ Ραούλ Καπαμπλάνκα υ Γκραουπέρα ("José Raúl Capablanca y Graupera", 19 Νοεμβρίου 1888 – 8 Μαρτίου 1942) ήταν Κουβανός σκακιστής, με ισπανικές ρίζες, παγκόσμιος πρωταθλητής στο σκάκι από το 1921 έως το 1927. Θεωρείται ένας από τους καλύτερους σκακιστές όλων των εποχών, διάσημος για τα εντυπωσιακά φινάλε του, την εκπληκτική ακρίβεια και την ταχύτητα παιχνιδιού του.Εξαιτίας της απαράμιλλης μαεστρίας του στη σκακιέρα και το σχετικά απέριττο στυλ παιχνιδιού του, ονομάστηκε "Ανθρώπινη Σκακιστική Μηχανή". Θεωρείται από πολλούς ειδικούς ως ο πιο ταλαντούχος σκακιστής όλων των εποχών.
Αρχιεπίσκοπος Κύπρου Μακάριος Α΄

Ο Αρχιεπίσκοπος Κύπρου Μακάριος Α΄ (κατά κόσμον "Χριστοδουλίδης") γεννήθηκε στο χωριό Πρόδρομος της Μαραθάσας και υπηρέτησε στη Μονή Τροοδίτισσας επί ηγουμενίας του Χαράλαμπου. Ήταν καλλίφωνος μουσικός και συμπλήρωσε σπουδές μουσικής στην Μονή Κύκκου. Το 1823 χειροτονήθηκε Ιεροδιάκονος από τον Μητροπολίτη Πάφου Πανάρετο, ο οποίος και τον προσέλαβε εις την υπηρεσία του.

Υπηρέτησε τον Πανάρετο και ως Μητροπολίτη μέχρι το 1827 και ως Αρχιεπίσκοπο κατόπιν με πίστη και αφοσίωση, παρέμεινε μάλιστα στην υπηρεσία της Αρχιεπισκοπής 14 ακόμη χρόνια μετά τον θάνατο του Πανάρετου, υπό τους Αρχιεπισκόπους Ιωαννίκιο και Κύριλλο Α', τον οποίο και διαδέχτηκε στον Αρχιεπισκοπικό θρόνο το 1854.

Κύριο μέλημα της δράσης του έθεσε ο Μακάριος τη μόρφωση τον πνευματικού του ποιμνίου. Το 1857 ίδρυσε το Παρθεναγωγείο Φανερωμένης, το πρώτο στην Κύπρο, και συμπλήρωσε το προσωπικό της Ελληνικής Σχολής και του Αλληλοδιδακτικού της Λευκωσίας. Συγχρόνως αύξησε την επιχορήγηση της Αρχιεπισκοπής προς τα σχολεία σε 10 χιλιάδες γρόσια, εκχωρώντας υπέρ αυτών και κάθε ποσό, το οποίο θα εισπράττονταν από τις άδειες γάμου της πόλης της Λευκωσίας και από τις συνδρομές των Χριστιανών. Πρόθυμα συνεισέφεραν υπέρ τον εκπαιδευτικού έργου του τότε ο Κύπριος Αρχιμανδρίτης της Μονής Βατοπεδίου Ιωαννίκιος 60 τόμους βιβλίων και 100 αυστριακά χρυσά, ο (εξ Αθηαίνου) Μητροπολίτης Γάζης Φιλήμων 10 ρωσικές λίρες και ο (εκ Λεμίθου) Πέτρας Μελέτιος.

Το 1865, όταν ενέσκηψε χολέρα, παρέμεινε στη Λευκωσία, για να μην εγκαταλείψει το ποίμνιό του. Προσβλήθηκε από τη νόσο και πέθανε στις 17 Αυγούστου 1865.

Δυο χρόνια πριν τον θάνατό του ανήγειρε εκ βάθρων το Μέγα Συνοδικό και τα παρακείμενα ευρύχωρα δωμάτια προς υποδοχή Αρχιερέων και άλλων επισήμων. Ήταν συνετός και προσηνής, προσείλκυε την αφοσίωση τον ποιμνίου του και την εκτίμηση και αγάπη των Τουρκικών Αρχών και των μουσουλμάνων συμπατριωτών του.
Nokia Networks

Η Nokia Networks είναι η προτεινόμενη νέα εταιρεία που ανακοινώθηκε στις 19 Ιουνίου του 2006. Είναι το αποτέλεσμα της συγχώνευσης (με 50%/50% κοινοπραξία) του τμήματος "COM" της "Siemens", εκτός της μονάδας "Enterprise business", και του "Network Business Group" της "Nokia". Η συγχώνευση προβλέπεται να ολοκληρωθεί μέχρι τα τέλη Δεκεμβρίου του 2006.

Η κεντρική διοίκηση της Nokia Siemens Networks θα βρίσκεται στο Ελσίνκι της Φινλανδίας, ενώ η Ευρωπαϊκή διοίκηση και τρία από τα πέντε τμήματά της θα εδρεύουν στο Μόναχο της Γερμανίας. Το εύρος των επιχειρήσεών της θα εκτείνεται σε όλες οι μεγάλες περιοχές του κόσμου.

Προβλέπεται ότι, με ένα μεικτό εισόδημα πάνω από 15 δισεκατoμμύρια EUR για το 2005, η νέα εταιρεία θα είναι ένας από τους μεγαλύτερους κατασκευαστές εξοπλισμών τηλεπικοινωνίας στον κόσμο.

Ο Simon Bresford-Wylie, ο Εκτελεστικός Αντιπρόεδρος και Γενικός Διευθυντής της μονάδας Networks της Nokia, διορίστηκε ως ο πρώτος Ανώτατος Εκτελεστικός Διευθυντής της εταιρείας. Ο Peter Schönhofer, ο Ανώτατος Οικονομικός Διευθυντής της Siemens Austria, ανέλαβε στην ίδια θέση.
Πολυνείκης

Στην ελληνική μυθολογία ο Πολυνείκης ήταν γιος του Οιδίποδα και της Ιοκάστης.
Οριάν Εξπρές

thumb|Διαδρομές του Οριάν Εξπρές την περίοδο 1883-1914
thumb|Αφίσα που διαφήμιζε το Οριάν Εξπρές.
Εσωτερική όψη βαγονιού του Οριάν Εξπρές, που εκτίθεται [[Σιδηροδρομικό Μουσείο Θεσσαλονίκης]], στο [[Ελευθέριο - Κορδελιό|Κορδελιό]].
Το Οριάν Εξπρές (Οrient Express = Ταχεία της Ανατολής) ήταν το πρώτο διηπειρωτικό τρένο της Ευρώπης που έκανε τη διαδρομή των 2.740 χιλιομέτρων περίπου από το Παρίσι (Gare de l'Est) έως την Κωνσταντινούπολη, με ενδιάμεσες σύντομες στάσεις στο Στρασβούργο, το Μόναχο, τη Βιέννη, τη Βουδαπέστη και το Βουκουρέστι. Το Οριάν Εξπρές, το οποίο ταυτίστηκε με την ταξιδιωτική πολυτέλεια, άρχισε να λειτουργεί στις 5 Ιουνίου του 1883, ενώ το 1919 ξεκίνησε να λειτουργεί η γραμμή Simplon Orient Express, η οποία περιλάμβανε διαφορετικό δρομολόγιο και περνούσε από τους σταθμούς της Λωζάνης, του Μιλάνου, της Βενετίας, της Τεργέστης, του Βελιγραδίου. Το 1977 οι τακτικές υπηρεσίες του σταμάτησαν καθώς δεν μπορούσε να αντεπεξέλθει τον ανταγωνισμό με το αεροπλάνο. Ωστόσο, το θρυλικό αυτό τρένο εξακολουθεί να λειτουργεί σήμερα και να προσφέρει πολυτελείς υπηρεσίες στους επιβάτες αλλά πλέον το δρομολόγιο του είναι κάπως σύντομο, σε σύγκριση με το δρομολόγιο του παρελθόντος. Καθημερινά συνδέει το Παρίσι με την Βιέννη, περνώντας από το Στρασβούργο, το Μπάντεν-Μπάντεν, το Μόναχο και πολλούς άλλους σταθμούς. Δύο από τα βαγόνια του τραίνου - μια κλινάμαξα και το εστιατόριο - διασώζονται και εκτίθενται στο Σιδηροδρομικό Μουσείο Θεσσαλονίκης, στην περιοχή Κορδελιό.
Ετεοκλής

Στην Ελληνική μυθολογία, ο Ετεοκλής ήταν γιος του Οιδίποδα και της Ιοκάστης, πατέρας του Λαοδάμαντα. 
Όταν ο Οιδίποδας παραιτήθηκε από το θρόνο της Θήβας, παρέδωσε την πόλη στους δυο γιους του, Ετεοκλή και Πολυνείκη, που συμφώνησαν να παίρνουν το βασίλειο εναλλάξ κάθε χρόνο. Μετά τον πρώτο χρόνο, ο Ετεοκλής αρνήθηκε να παραδώσει το θρόνο και ο Πολυνείκης επιτέθηκε στην πόλη των Θηβών με τους συμμάχους του ("Επτά επί Θήβας"). Τα δυο αδέρφια αλληλοσκοτώθηκαν σε μάχη, έξω από τις "Ηλέκτρες πύλες" της Καδμείας. 

Ο βασιλιάς Κρέοντας, θείος των δύο αδερφών που ανέβηκε στο θρόνο, διέταξε να παραμείνει άταφο το σώμα του Πολυνείκη. Η αδελφή του, Αντιγόνη, παράκουσε τη διαταγή και έθαψε τη σορό του αδελφού της. Ο μύθος αυτός παρουσιάζεται στην τραγωδία του Σοφοκλή "«Αντιγόνη»".
Κομμουνιστική Διεθνής

Ως Κομμουνιστική Διεθνής (ΚΔ) ή Κομιντέρν (αγγλικά: "Comintern" από το Communist International) έμεινε στην Ιστορία η Τρίτη Διεθνής Ένωση των εθνικών κομμουνιστικών Κομμάτων, που ιδρύθηκε το Μάρτιο του 1919 στη Μόσχα, αφού κατήγγειλε την προηγούμενη Δεύτερη (σοσιαλιστική) Διεθνή, για τη στάση της απέναντι στον Α' Παγκόσμιο Πόλεμο.
Δημήτρης Λυάκος

Ο Δημήτρης Λυάκος (Dimitris Lyacos) (19 Οκτωβρίου 1966) είναι Έλληνας συγγραφέας.
Βάρντα

H Βάρντα (Varda) είναι Άινου, θεϊκό πνεύμα του φανταστικού κόσμου που δημιούργησε ο Άγγλος συγγραφέας Τζον Ρόναλντ Ρούελ Τόλκιν.

Η Βάρντα είναι η γυναίκα του Βασιλιά των Άινουρ, Μάνγουε. Σύμφωνα με το βιβλίο Σιλμαρίλλιον του Τόλκιν, εκείνη δημιούργησε τ' αστέρια και τους αστερισμούς πάνω στον ουρανό, γι' αυτό και τα Ξωτικά την αποκαλούσαν "Ελεντάρι" (Εlentari), που στην γλώσσα τους, την τεχνητή Κουένυα, σημαίνει Βασίλισσα των Άστρων. Ήταν δέ η αγαπημένη τους θεότητα, γιατί, όταν ξύπνησαν από τον ύπνο της δημιουργίας, το πρώτο πράγμα που είδαν ήταν τ' αστέρια.

Η Βάρντα ήταν επίσης η πιο μισητή απ' όλους στον Μέλκορ, που στα βιβλία του Τόλκιν εκπροσωπεί το Κακό. Αναφέρεται μάλιστα ότι τον χλεύαζε, φτιάχνοντας αστερισμούς με σύμβολα που τον προκαλούσαν και τον εξόργιζαν.
Κάδμος

Ο Κάδμος ήταν ο ιδρυτής και ο πρώτος βασιλιάς της Θήβας. Ήταν γιος του βασιλιά της Φοινίκης, Αγήνορα και της Τηλέφασσας (της κόρης του Νείλου, σύμφωνα με μια εκδοχή) και αδελφός της Ευρώπης, του Φοίνικα, του Κίλικα και του Θάσου. Από την πλευρά του πατέρα του καταγόταν από το μυθικό βασιλιά της Αιγύπτου, τον Έπαφο, το γιο του Δία και της αργίτισσας Ιώς, όταν εκείνη κυνηγημένη από την Ήρα έφτασε, μεταμορφωμένη σε αγελάδα, στη χώρα του Νείλου.
Αννόβερο

<br>


Το Αννόβερο (στα γερμανικά: "Hannover"), στον ποταμό Λάινε (Leine), είναι η πρωτεύουσα του ομόσπονδου κράτους της Κάτω Σαξωνίας (Niedersachsen), Γερμανία.
Το 2000, το Αννόβερο φιλοξένησε την "EXPO 2000". Ο εκθεσιακός χώρος του Αννόβερου, χάρη στις πολυάριθμες επεκτάσεις του (ειδικά για την EXPO 2000) είναι ο μεγαλύτερος στον κόσμο.
Βρέμη

Η Βρέμη (γερμανικά: "Bremen", ) είναι πόλη και δήμος (Stadtgemeinde) στη βόρεια Γερμανία. Χτισμένη επί του ποταμού Βέζερ (Weser), απέχει περίπου 60 χλμ. από τις εκβολές του και μαζί με τον λιμένα του Μπρεμερχάφεν (Bremerhafen) ανήκει στο Ομόσπονδο Κρατίδιο της Βρέμης. Πρόκειται για την δεύτερη μεγαλύτερη σε πληθυσμό πόλη της βόρειας Γερμανίας καθώς και την δέκατη μεγαλύτερη ολόκληρης της χώρας. Αποτελεί σημαντικό πολιτιστικό κόμβο, με δεκάδες ιστορικές γκαλερί και μουσεία, όπως το "Übersee-Museum Bremen" καθώς και αξιόλογο οικονομικό κέντρο με παρουσία πολλών μεγάλων επιχειρήσεων.
Σαξονία

Το Ελεύθερο Κρατίδιο της Σαξονίας (γερμανικά "Freistaat Sachsen", άνω σορβικά: "Swobodny Stata Sakska") είναι ένα από τα 16 ομόσπονδα κρατίδια της Γερμανίας. Έχει έκταση 18.413 τ.χλμ. και πληθυσμό από 4,3 εκατομμυρίων. Το κράτος έχει μια μακροχρόνια ιστορία ως δουκάτο, και ως βασίλειο. Η μοναρχία νικήθηκε και έγινε δημοκρατία με το σημερινό της όνομα το 1918. Καταργήθηκε κατά τη διάρκεια του κομμουνιστικού καθεστώτος και επανιδρύθηκε το 1990. Η πρωτεύουσα της Σαξονίας είναι η Δρέσδη και η πιο πυκνοκατοικημένη πόλη η Λειψία. Παλαιότερα, ο όρος Σαξονία αναφερόταν στην περιοχή που καταλήφθηκε από τα σημερινά κράτη της χαμηλότερης Σαξονίας και της Βόρειας Ρηνανίας-Βεστφαλίας. Οι Σάξονες είχαν μεταναστεύσει εκεί από την περιοχή του σημερινού Σλέσβιχ-Χόλσταϊν μεταξύ των ετών 250 και 500.
Θυέστης

Ο Θυέστης ήταν γιος του Πέλοπα και της Ιπποδάμειας. Είχε δυο παιδιά, τον Αίγισθο και την Πελοπία.
Κρατικός Αερολιμένας Ηρακλείου «Νίκος Καζαντζάκης»

Ο Κρατικός Αερολιμένας Ηρακλείου «Νίκος Καζαντζάκης» (συντομογραφίες: IATA: HER, ICAO: LGIR, ΥΠΑ: ΚΑΗΚ) αποτελεί τον δεύτερο σημαντικότερο ελληνικό αερολιμένα. Πήρε το όνομα του συγγραφέα Νίκου Καζαντζάκη. Απέχει 2 χιλιόμετρα από το κέντρο της πόλης, στην περιοχή Νέα Αλικαρνασσός.

Αναμένεται να αντικατασταθεί από τον νέο Διεθνή Αερολιμένα Ηρακλείου Κρήτης στις αρχές του 2025.
Τίρυνθα

Η Τίρυνθα είναι πόλη της Αργολίδας στην Πελοπόννησο. Αρχαιολογικές ανασκαφές στην περιοχή πραγματοποιήθηκαν την περίοδο 1884-1885 από τον Ερρίκο Σλήμαν, που έφερε στο φως την αρχαία Τίρυνθα και τα ξακουστά «κυκλώπεια» τείχη της, τα οποία, σύμφωνα με το μύθο, έχτισαν οι ίδιοι οι Κύκλωπες. "(Όμηρος, Β 559)" 

Ο πρώτος μυθικός βασιλιάς της πόλης ήταν ο Προίτος, αδελφός του Ακρίσιου, βασιλιά του Άργους. Στη μυθολογία, ο βασιλιάς της Τίρυνθας, Ευρυσθέας, διέταξε τους άθλους του ήρωα Ηρακλή. Η Τίρυνθα καταστράφηκε ολοσχερώς από τους Αργείους τον 5ο αιώνα π.Χ. και ο πληθυσμός της εξορίστηκε.

thumb|left|αναπαράσταση της Τίρυνθας απο ψηλά
Υαλογραφία

right|thumb|200 px|Υαλογραφία (1861) στην Εκκλησία Νοτρ Νταμ ντι Σαμπλόν, Βρυξέλλες

Υαλογραφία, κατά την Encyclopaedia Britannica είναι "χρωματισμένο γυαλί που χρησιμοποιείται για να κατασκευάσει κανείς διακοσμημένα παράθυρα ή άλλα αντικείμενα, τα οποία διαπερνά το φως". Επίσης, "Μια μορφή ζωγραφικής σε γυαλί που επιτρέπει στο φως να το διαπερνά - αντίθετα με το σχέδιο ή την ζωγραφική σε μια επιφάνεια που αντανακλά το φως - το βιτρώ ξεχωρίζει από σχεδόν όλες τις άλλες μορφές τέχνης σε δύο διαστάσεις". 

Η τέχνη αυτή καθιερώθηκε να λέγεται και Βιτρώ (γαλλικά: vitrail/vitraux) και συγγενεύει με τη ζωγραφική και τα ψηφιδωτά. Χαρακτηριστικά δείγματα υαλογραφίας αποτελούν οι πολύχρωμοι φεγγίτες των καθεδρικών ναών της Ευρώπης. Ως τεχνική, διαθέτει μακρά ιστορία, στη διάρκεια της οποίας επήλθαν σημαντικές διαφοροποιήσεις, τόσο ως προς την ίδια την τεχνική όσο και ως προς τη θεματολογία. Σε αντίθεση με την παραδοσιακή χρήση του, οι δημιουργίες των σύγχρονων καλλιτεχνών βιτρώ περιλαμβάνουν τρισδιάστατες κατασκευές και γλυπτική. Η σύγχρονη δημώδης χρήση έχει επεκτείνει τον όρο του βιτρώ, έτσι ώστε να περιλαμβάνει οικιακά φωτιστικά και άλλα αντικείμενα τέχνης, όπως για παράδειγμα οι διάσημες λάμπες Louis Comfort Tiffany. Ειδικότερα οι αλλαγές που επέφερε η βιομηχανική επανάσταση του 19ου αιώνα, καθώς και οι κοινωνικές τριβές που προέκυψαν, απομυθοποίησαν, μεταξύ άλλων, σε μεγάλο βαθμό και την πανάρχαιη αυτή τέχνη.
Ναγκίμπ Μαχφούζ

Ο Ναγκίμπ Μαχφούζ () ήταν Αιγύπτιος λογοτέχνης, βραβευμένος με Νόμπελ Λογοτεχνίας (1988). Γεννήθηκε στις 11 Δεκεμβρίου 1911 στο Κάιρο, στην πυκνοκατοικημένη συνοικία «Ελ Γκαμαλίγια» και πέθανε στις 30 Αυγούστου 2006. Εργάστηκε στο δημόσιο μέχρι το 1972, οπότε και συνταξιοδοτήθηκε.

Άρχισε να γράφει στα δεκαεφτά του, και το πρώτο μυθιστόρημα, που διαδραματίζεται στην αρχαία Αίγυπτο, εκδόθηκε στα 1939. Από τότε έγραψε γύρω στα τριάντα μυθιστορήματα και περισσότερα από εκατό διηγήματα, πολλά από τα οποία έγιναν επιτυχημένες ταινίες. Πρόσφατη ανθολόγηση του έργου του, έδειξε 179 μεταφράσεις των βιβλίων του, σε 25 γλώσσες.

Το 1988 η Σουηδική Ακαδημία Γραμμάτων τίμησε τον Μαχφούζ με το Βραβείο Νόμπελ Λογοτεχνίας για το σύνολο του έργου του, το οποίο χαρακτήρισε πλούσιο σε αποχρώσεις, άλλοτε απόλυτα ρεαλιστικό και άλλοτε γεμάτο αμφιθυμικές αναμνήσεις. «Τα παιδιά του Γκεμπελάουι», θεωρείται από τους κριτικούς το καλύτερο έργο του.

Το 1994 έγινε αποτυχημένη απόπειρα δολοφονίας του, από φανατικούς ισλαμιστές.
Πίλζεν

Το Πίλζεν ή Πλζεν (τσέχικα: "Plzeň", , γερμανικά: "Pilsen") είναι πόλη στη δυτική Βοημία της Τσεχίας. Το Πίλζεν είναι πρωτεύουσα της ομώνυμης περιοχής και η τέταρτη μεγαλύτερη πόλη στην Τσεχία. Βρίσκεται περίπου 90 χλμ. δυτικά της Πράγας.

Η πόλη είναι γνωστή για τη μπύρα "Pilsner" (ελληνικά Πίλσνερ ή απλώς Πιλς): Τα δύο εργοστάσια είναι τα "Pilsner Urquell" (από το 1842) και "Gambrinus" (από το 1869). Τα σημαντικότερα ιστορικά κτήρια είναι ο γοτθικός καθεδρικός ναός του Αγίου Βαρθολομαίου, που χτίστηκε προς το τέλος του 13ου αιώνα, ο πύργος του (102,26 μ) είναι το υψηλότερο κτίριο στην Τσεχία, το δημαρχείο σε Αναγεννησιακό ρυθμό, καθώς και η τρίτη μεγαλύτερη συναγωγή στον κόσμο (μετά από εκείνες της Ιερουσαλήμ και της Βουδαπέστης). Υπάρχει επίσης ένα ιστορικό υπόγειο δίκτυο σηράγγων ανοικτό στο κοινό, που φτάνει μέχρι και σε βάθος τριών επιπέδων κάτω από το έδαφος και βρίσκεται κάτω από την Παλαιά Πόλη.

Η πόλη υπήρξε μαζί με τη Μονς του Βελγίου Πολιτιστική Πρωτεύουσα της Ευρώπης για το 2015.
Δημήτριος Κορομηλάς

Ο Δημήτριος Κορομηλάς (Αθήνα, 1850 - 1898) ήταν Έλληνας θεατρικός συγγραφέας, δημοσιογράφος και εκδότης. Θεωρείται ότι ανανέωσε το ελληνικό θέατρο της εποχής του και ότι καθιέρωσε το κωμειδύλλιο και το δραματικό ειδύλλιο στην Ελλάδα με τα δύο γνωστότερα έργα του, «Η τύχη της Μαρούλας» (1889) και «Ο αγαπητικός της Βοσκοπούλας» (1891).
Ιούλιος Τυπάλδος

Ο Ιούλιος Τυπάλδος Πρετεντέρης ήταν επτανήσιος ποιητής (1814-1883). Ανήκει στους λεγόμενους σολωμικούς ποιητές της Επτανησιακής Σχολής.
Πικηνόν

Το Πικηνόν ή η Πικεντίνη (λατ. "Picenum") ήταν μία περιοχή της Αρχαίας Ρωμαϊκής Ιταλίας. Το Πικηνόν ήταν η πατρίδα φημισμένων ανδρών όπως ο Πομπήιος ο Μέγας και ο πατέρας του Πομπήιος Στράβων. Βρίσκεται στη σημερινή περιοχή των Μάρκε στη σύγχρονη Ιταλία.
Οστράβα

Η Οστράβα ( "Ostrava", , γερμανικά: "Ostrau") είναι η τρίτη μεγαλύτερη πόλη στην Τσεχία και το διοικητικό κέντρο του νομού Μοραβίας Σιλεσίας. Βρίσκεται στη συμβολή των ποταμών Οστράβιτσε, Όντερ και Όπαβα. Η ιστορία και η ανάπτυξή της έχουν επηρεαστεί κατά ένα μεγάλο μέρος από την εκμετάλλευση και την περαιτέρω χρήση του υψηλής ποιότητας άνθρακα. Πολλές από τις βαριές επιχειρήσεις βιομηχανίας κλείνουν ή μετασχηματίζονται σήμερα. Στην Οστράβα η εξόρυξη άνθρακα έχει σταματήσει από τις 30 Ιουνίου 1994. Μετά την πτώση του κομμουνισμού (Βελούδινη Επανάσταση) άρχισε μια ταχεία πτώση της βιομηχανίας σιδήρου, χάλυβα, χημικών και άνθρακα κατά την δεκαετία του 1990.
Αντουάν ντε Σαιντ-Εξυπερύ

Ο Αντουάν ντε Σαιντ-Εξυπερύ (29 Ιουνίου 1900 - 31 Ιουλίου 1944) (Πλήρες όνομα "Αντουάν-Ζαν-Μπατίστ-Μαρί-Ροζέ ντε Σαιντ-Εξυπερύ - Antoine-Jean-Baptiste-Marie-Roger de Saint-Exupery") ήταν Γάλλος συγγραφέας , γνωστός στο ευρύ κοινό από το βιβλίο του «Ο Μικρός Πρίγκιπας», το οποίο μεταφράστηκε σε 250 γλώσσες και έρχεται ως ένα από τα πιο πολυδιαβασμένα βιβλία στο κόσμο. Βρίσκεται δεύτερο από την κορυφή της λίστας: Βιβλία με περισσότερα από 100 εκατομ. αντίτυπα. Ο Εξυπερύ δεν ήταν όμως ένας διηγηματογράφος, αλλά ένας βαθύς φιλόσοφος που αποτύπωνε τη ζωή κι ανέλυε τον προορισμό της. Από την άποψη αυτή το έργο που τον χαρακτηρίζει απόλυτα είναι τα βιβλία του «Γη των Ανθρώπων» και το «Ταχυδρομείο του Νότου», που αποτελούν το απάνθισμα της φιλοσοφίας του.

Αλλά το μεγαλύτερο μέρος της ζωής του αφιερώθηκε στην κατάκτηση των αιθέρων της πολιτικής αεροπορίας, της οποίας είναι ιστορικά απ' τους μεγάλους προδρόμους , ήταν ηγετικός παράγων της δημιουργίας της πρώτης διεθνούς γαλλικής εμπορικής εταιρείας από την οποία ξεπήδησε η Air France, ήταν δοκιμαστής αεροπλάνων της Air France και πολέμησε στον 2ο Παγκόσμιο Πόλεμο, στην πτώση της Γαλλίας, όπου και παρασημοφορήθηκε για να σκοτωθεί τελικά το 1944. Η Γαλλία και οι γαλλόφωνες χώρες τιμούν με το όνομά του σωρεία δρόμων και εκπαιδευτικών ιδρυμάτων. Το διεθνές αεροδρόμιο της Λυών ονομάζεται Σαιντ-Εξυπερύ. 

Τα βιβλία του και η ζωή του έχουν γίνει θέματα περίπου 10 ταινιών, αν και μερικές από αυτές έχουν χαθεί από τις προπολεμικές ταινιοθήκες.
Πομπήιος Στράβων

O Γναίος Πομπήιος Στράβων (135-87 π.Χ.) ήταν Ρωμαίος στρατηγός και πολιτικός, ύπατος το 89 π.Χ. Προερχόταν από την αγροτική Ιταλική περιοχή του Πικένου, που βρίσκεται μεταξύ των Απεννίνων και της Αδριατικής. Ήταν ο πρώτος του οικογενειακού του κλάδου της Πομπηίας γενεάς που κατάφερε να γίνει Συγκλητικός, παρά την κατά της αγροτικής αριστοκρατίας προκατάληψη της Συγκλήτου. Το 88 τέλεσε θρίαμβο για τις νίκες του κατά τον Συμμαχικό Πόλεμο. Ήταν ο πατέρας του Μεγάλου Πομπήιου.
Γιώργος Τσούκης

Ο Γιώργος Τσούκης, γνωστός και με το ψευδώνυμο Trashman, είναι Έλληνας σκιτσογράφος και δημιουργός κόμικς.
Φρεντερίκ Σοπέν

O Φρεντερίκ Σοπέν (Frédéric François Chopin, ΔΦΑ: , στα πολωνικά Fryderyk Franciszek Chopin, 1 Μαρτίου ή 22 Φεβρουαρίου 1810 - 17 Οκτωβρίου 1849) ήταν Πολωνός συνθέτης, ένας από τους μεγαλύτερους εκπροσώπους του ρομαντισμού στη μουσική και από τους μεγαλύτερους πιανίστες της εποχής του. Αρκετές συνθέσεις του συγκαταλέγονται στα σημαντικότερα έργα του πιανιστικού ρεπερτορίου.
Νυρεμβέργη

<br>

Η Νυρεμβέργη (γερμ. "Nürnberg") είναι πόλη της Ομοσπονδιακής Δημοκρατίας της Γερμανίας στο ομόσπονδο κρατίδιο της Βαυαρίας. Βρίσκεται στην κοιλάδα του ποταμού Πέγκνιτς (Pegnitz) και σε απόσταση περίπου 140 χιλιομέτρων, προς τα βόρεια, από το Μόναχο. Ο πληθυσμός της είναι 500.132 κάτοικοι.
Ανδρέας Καρκαβίτσας

Ο Ανδρέας Καρκαβίτσας (Λεχαινά, 12 Μαρτίου 1865 – Μαρούσι, 24 Οκτωβρίου 1922) ήταν Έλληνας λογοτέχνης. Υπήρξε ένας από τους τρεις μεγάλους εκπροσώπους της ηθογραφίας, μαζί με τους Αλέξανδρο Παπαδιαμάντη και Γεώργιο Βιζυηνό και ο κατ' εξοχήν εκπρόσωπος του νατουραλισμού στη νεοελληνική λογοτεχνία.

Ο Καρκαβίτσας ασχολήθηκε με επιτυχία με όλα τα είδη του γραπτού λόγου εκτός από θεατρικά έργα: διηγήματα, μυθιστορήματα, ποίηση, μελέτες, χρονογραφήματα, ιστορικά σημειώματα, ιστορικά ανέκδοτα, παιδικά βιβλία. Επίσης, συνεργάστηκε με τα μεγαλύτερα λογοτεχνικά περιοδικά της εποχής του, καθώς και με εφημερίδες στις οποίες προμήθευε πλήθος άρθρα που αφορούσαν τις συνήθειες και τα γνωρίσματα των διαφόρων τόπων της Ελλάδας.

Τα πιο διάσημα έργα του είναι το μυθιστόρημα "Ο ζητιάνος", και η συλλογή διηγημάτων "Λόγια της πλώρης", δυο έργα με τα οποία ο Καρκαβίτσας κατέκτησε μια θέση στους κορυφαίους της νεοελληνικής πεζογραφίας. Αυτά τα δυο έργα έχουν μεταφραστεί και εκδοθεί σε πολλές χώρες του εξωτερικού, αυτοτελώς καθώς και σε ανθολογίες νεοελληνικής πεζογραφίας.

Στρατιωτικός γιατρός στο επάγγελμα, αποστρατεύτηκε λόγω σοβαρών προβλημάτων υγείας — έπασχε στο μεγαλύτερο μέρος της ζωής του από φυματίωση — το 1920, με το βαθμό του αρχίατρου. Ασχολήθηκε ενεργά και με την πολιτική ζωή του τόπου, συμμετέχοντας στο εκστρατευτικό σώμα που πήγε στην Κρήτη κατά την Kρητική Eπανάσταση του 1897, στους Βαλκανικούς πολέμους του 1912–1913, στο Κίνημα στο Γουδί, κ.α.

Πέθανε από φυματίωση του λάρυγγα τον Οκτώβρio του 1922, στην Αθήνα, σε ηλικία 57 ετών, πικραμένος για την κατάρρευση της Μεγάλης Ιδέας με τη Μικρασιατική καταστροφή, που την είδε να συμβαίνει λίγο πριν πεθάνει.
Εκρηκτικές ύλες

Εκρηκτικές ύλες, ή κοινώς εκρηκτικά, ονομάζονται κάποιες απλές ή σύνθετες ουσίες, οι οποίες περιέχουν μεγάλη ποσότητα αποθηκευμένης ενέργειας που κάτω από ορισμένες συνθήκες μπορεί να απελευθερωθεί απότομα προκαλώντας έκρηξη, δηλαδή έκλυση μεγάλης ποσότητας ενέργειας σε εξαιρετικά μικρό χρονικό διάστημα, παράγοντας αέρια υψηλής πίεσης και πολλαπλάσιου όγκου. 

Τα παραγόμενα αέρια, λόγω της μεγάλης ταχύτητας αύξησης του όγκου τους προκαλούν ισχυρά μηχανικά αποτελέσματα που συνοδεύονται από κρότους. Οι εκρηκτικές ύλες χρησιμοποιούνται κυρίως στην εκτόξευση βλημάτων από πυροβόλα όπλα (π.χ. τυφέκια, πιστόλια κ.λπ.), την καταστροφή στόχων, καθώς επίσης για εκτινάξεις, εκβραχισμούς, εξορύξεις, ανατινάξεις και υπονομεύσεις.
* Τα εκρηκτικά ανήκουν στα επικίνδυνα φορτία και φέρουν ειδική σήμανση. Η εμπορία, διακίνηση - μεταφορά και χρήση αυτών γίνεται πάντα κατόπιν σχετικών αδειών των "καθ΄ ύλην" και "κατά τόπων" αρμόδιων Αρχών λαμβάνοντας κάθε φορά ιδιαίτερα μέτρα ασφάλειας, απ΄ όλους τους εμπλεκόμενους και ποτέ μονομερώς. Τα μέτρα ασφαλείας της διακίνησής τους αρχίζουν από το σημείο αρχικής φόρτωσης μέχρι του σημείου προορισμού και του χρόνου χρήσης τους. 
* Η παραγωγή, χρήση και μεταφορά των εκρηκτικών υλών διέπεται από ειδικό νομοθετικό καθεστώς: Το νομοθετικό Πλαίσιο για τις Εκρηκτικές Ύλες
Φραγκίσκος Λεονταρίτης

Ο Φραγκίσκος Λεονταρίτης (περ. 1518 - περ. 1572, στις πηγές αναφέρεται ως Francesco Londarit, Franciscus Londariti, Leondaryti, Londaretus, Londaratus ή Londaritus) ήταν κρητικός αναγεννησιακός συνθέτης δυτικής μουσικής και βαρύτονος. Στοιχεία για τη ζωή και το έργο του έγιναν γνωστά μόλις τη δεκαετία του 1980, μετά από έρευνες του ιστορικού και φιλόλογου Νικόλαου Μ. Παναγιωτάκη στα βενετικά κρατικά αρχεία του Χάνδακα και σε άλλες συναφείς αρχειακές πηγές.
Αρχαία Ιστορία

Αρχαία Ιστορία εννοείται σύνολο των γεγονότων του παρελθόντος από την έναρξη της καταγεγραμμένης ανθρώπινης ιστορίας έως τις αρχές του μεσαίωνα ή την ύστερη αρχαιότητα. Η διάρκεια της καταγεγραμμένης ιστορίας είναι περίπου 5.000 χρόνων, που αρχίζει με το κείμενα σφηνοειδούς γραφής των Σουμερίων την αρχαιότερη μορφή συνεκτικής γραφής κατά τον 30ο αι. π.Χ.

Ο όρος κλασική αρχαιότητα χρησιμοποιείται συχνά στο πλαίσιο της ιστορίας του Παλαιού Κόσμου με αρχή της καταγεγραμμένης ελληνικής ιστορίας το 776 π.Χ (πρώτη Ολυμπιάδα). Η ημερομηνία συμπίπτει προσεγγιστικά με την παραδοσιακή ημερομηνία της ίδρυσης της Ρώμης το 753 π.Χ, την αρχή της ιστορίας της αρχαίας Ρώμης, και την αρχή της αρχαϊκής περιόδου στην αρχαία Ελλάδα. Δεδομένου ότι η ημερομηνία λήξης της αρχαίας ιστορίας αμφισβητείται, οι δυτικοί μελετητές χρησιμοποιούν την πτώση της δυτικής ρωμαϊκής αυτοκρατορίας το 476 (η πλέον χρησιμοποιούμενη) το κλείσιμο της πλατωνικής ακαδημίας στο 529[, τον θάνατο του αυτοκράτορα Ιουστινιανού το 565, την έλευση του Ισλάμ , ή την άνοδο του Καρλομάγνου ως το τέλος της αρχαίας και της κλασικής ευρωπαϊκής ιστορίας.

Όσον αφορά στην ιστορία των σημαντικών πολιτισμών της Ινδίας και της Κίνας, η ινδική αρχαία ιστορία περιλαμβάνει την πρώιμη περίοδο των μέσων βασιλείων και η αρχαία κινεζική ιστορία, έως τη δυναστεία Τσιν.
Σύνδεσμος Επιχειρήσεων και Βιομηχανιών

Ο Σύνδεσμος Επιχειρήσεων και Βιομηχανιών πιο γνωστός ως ΣΕΒ (τέως Σύνδεσμος Ελληνικών Βιομηχανιών) είναι ένα μη κερδοσκοπικό σωματείο, με έδρα την Αθήνα με σκοπό την εκπροσώπηση των ελληνικών νομικών προσώπων-επιχειρήσεων και βιομηχανιών και την προάσπιση των συμφερόντων τους σε εθνικό κυρίως επίπεδο. 
Ο ΣΕΒ είναι μέλος της BUSINESSEUROPE (πρώην UNICE), της Ευρωπαϊκής Ομοσπονδίας Επιχειρήσεων, του αντίστοιχου φορέα εκπροσώπησης των επιχειρήσεων και βιομηχανιών σε ευρωπαϊκό επίπεδο.
Μαραθώνας

:


thumb|χάρτης Μαραθώνα Ο Μαραθώνας είναι κωμόπολη της ανατολικής Αττικής και έδρα του ομώνυμου δήμου. Συνορεύει με το Γραμματικό, τη Νέα Μάκρη, τον Βαρνάβα, το Καπανδρίτι, τη Σταμάτα και τη Ροδόπολη. Είναι από τους πλέον ιστορικούς δήμους της Ελλάδας. Έγινε γνωστός από την ομώνυμη μάχη τον Σεπτέμβριο του 490 π.Χ. μεταξύ Αθηναίων (Πλαταιών) και Περσών. Πήρε την ονομασία του από τον τοπικό ήρωα Μάραθο. 

Αργότερα (στην αρχαιότητα) ιδρύθηκαν στην περιοχή και οι πόλεις Προβάλινθος, Οινόη και Τρικόρυθος οι οποίες μαζί με τον Μαραθώνα αποτέλεσαν την Τετράπολη της Αττικής. 
Από τον Μαραθώνα προέρχονται οι όροι Μαραθωνοδρόμος και Μαραθώνιος.
Ιταλική Χερσόνησος

thumb|right|230px|Δορυφορική άποψη της Ιταλικής Χερσονήσου τον Μάρτιο του 2003

H Ιταλική Χερσόνησος ή Χερσόνησος των Απεννίνων είναι μία από τις μεγαλύτερες χερσονήσους της Ευρωπαϊκής ηπείρου, εβρισκόμενη στο νότιο τμήμα της και εντός των εδαφών της Ιταλίας, όπως μαρτυρά και η ονομασία της. Είναι μια από τις τρεις μεγάλες χερσονήσους της νότιας Ευρώπης μαζί με τα Βαλκάνια και την Ιβηρική Χερσόνησο αλλά η μικρότερη εξ αυτών και βρίσκεται ανάμεσα των άλλων δύο. 

Εκτείνεται περίπου 1.000 χιλιόμετρα από την πεδιάδα του Πάδου στις νότιες απολήξεις των Άλπεων στο βορρά μέχρι την κεντρική Μεσόγειο Θάλασσα προς νότο και έχει συνολική έκταση 131.337 τετραγωνικά χιλιόμετρα. Βρέχεται εξ ολοκλήρου των τριών παράκτιων πλευρών τις από την Μεσόγειο και συγκεκριμένα από τα εξής πελάγη της: Το Αδριατικό στα ανατολικά, το Ιόνιο στα νότια, το Τυρρηνικό στα δυτικά και το Λυγουρικό στα βορειοδυτικά. 

Ενδότερα της χερσονήσου υψώνονται τα Απέννινα όρη με υψηλότερη κορυφή την "Κόρνο Γκράντε" (που στα ελληνικά σημαίνει "Μεγαλο Κέρας") με υψόμετρο 2.912 μέτρα που είναι και το υψηλότερο σημείο της χερσονήσου. Τα Απέννινα εκτείνονται ως οροσειρά σε όλο το τμήμα της σχηματίζοντας την «ραχοκοκαλιά» της χερσονήσου και σε αυτά οφείλεται η μια από τις δύο ονομασίες της. 
Η χερσόνησος είναι πολύ γνωστή παγκοσμίως και για το ιδιαίτερο σχήμα της που θυμίζει μπότα. 

Τα κράτη που περιλαμβάνονται στην χερσόνησο ή και αντιθέτως που την αποτελούν είναι:
* η Ιταλία, 
* ο Άγιος Μαρίνος, που αποτελεί θύλακα της Ιταλίας στα βορειοδυτικά,
* το Βατικανό, που αποτελεί θύλακα της πρωτεύουσας του ιταλικού κράτους την Ρώμη και το μικρότερο επίσημο κράτος του κόσμου.
Arcana

Οι Arcana είναι ένα Σουηδικό συγκρότημα νεοκλασικής μουσικής που δημιουργήθηκε το 1993 και υπέγραψε στηn εταιρία Cold Meat Industry. H κλασική σύνθεση της μπάντας αποτελείται από τον ιδρυτή Peter Bjargo και την τραγουδίστρια Ida Bengtsson. Συχνά κατά το μεγαλύτερο μέρος οργανική, το συγκρότημα αναφέρει τις επιρροές του από τη Μεσαιωνική μουσική και από τα πιο ρομαντικά θέματα του Μεσαίωνα.
Μοσχάτο

Το Μοσχάτο είναι νότιο προάστιο της Αθήνας, δημοτική ενότητα και έδρα του Δήμου Μοσχάτου-Ταύρου της Περιφερειακής Ενότητας Νοτίου Τομέα Αθηνών. Οριοθετείται δυτικά από τον Κηφισό και ανατολικά από την τεχνητή κοίτη του Ιλισσού, ενώ νοτίως βρέχεται από τον Φαληρικό όρμο. Το βόρειο τμήμα του διασχίζουν οι γραμμές του Ηλεκτρικού και η οδός Πειραιώς που χωρίζουν την περιοχή κατοικίας από τη βιομηχανική περιοχή του Μοσχάτου, η οποία περιλαμβάνει βιοτεχνίες υποδημάτων, ενδυμάτων, τροφίμων, κεραμικών και οικοδομικών υλικών.

Οι κάτοικοι του Μοσχάτου το 1940 αριθμούσαν μόλις τους 12.903, ενώ κατά την απογραφή του 2001 ανέρχονταν στους 23.513. Το 2011 με το Πρόγραμμα Καλλικράτης, ο Δήμος Μοσχάτου συγχωνεύτηκε με τον Ταύρο για να δημιουργηθεί ο νέος Δήμος Μοσχάτου-Ταύρου.

Η κεντρική και μεγαλύτερη πλατεία του Μοσχάτου είναι η Πλατεία Μεταμορφώσεως όπου βρίσκεται και ο ομώνυμος καθεδρικός ναός Μεταμορφώσεως του Σωτήρος, ενώ η δεύτερη μεγαλύτερη πλατεία είναι η Πλατεία Ηρώων Πολυτεχνείου η οποία βρίσκεται στην οδό Κοραή, απέναντι από το Δημαρχείο της πόλης. Το Μοσχάτο διαθέτει ένα μεγάλο δίκτυο σύγχρονων πεζοδρόμων. 

Ο δήμος Μοσχάτου είναι μέλος του Περιβαλλοντικού Συνδέσμου Δήμων Πειραιά - Αθήνας και του Διαδημοτικού Κέντρου Περίθαλψης Αδέσποτων Ζώων.
Παγκόσμιο Κύπελλο Ποδοσφαίρου 1986

μικρογραφία|
Το Παγκόσμιο Κύπελλο Ποδοσφαίρου 1986 ήταν η 13η διοργάνωση του θεσμού και διεξήχθη στο Μεξικό από τις 31 Μαΐου μέχρι τις 29 Ιουνίου του 1986. Το Μεξικό έγινε η πρώτη χώρα που διοργάνωσε το παγκόσμιο κύπελλο για δεύτερη φορά (η πρώτη ήταν το 1970). Στο κενό των 4 ετών που μεσολάβησε απ' το Παγκόσμιο Κύπελλο Ποδοσφαίρου 1982 μέχρι το 1986, και συγκεκριμένα την Τρίτη 20 Δεκεμβρίου του 1983, κατά τη διάρκεια της νύχτας, ένας άγνωστος παραβίασε την πόρτα των γραφείων της Βραζιλιάνικης Ποδοσφαιρικής Ομοσπονδίας και έκλεψε από κει το έπαθλο των αγώνων, το Τρόπαιο Ζιλ Ριμέ, το οποίο είχε δοθεί μόνιμα στην Εθνική Ομάδα της χώρας το 1970, όταν αναδείχθηκε νικήτρια για 3η φορά. Η Βραζιλιάνικη Αστυνομία δεν μπόρεσε να ανακαλύψει ούτε τον κλέφτη ούτε το τρόπαιο. Έτσι, στις 10 Ιανουαρίου του 1984 συνεδρίασε εκτάκτως το Διοικητικό Συμβούλιο της FIFA και αποφάσισε το νέο τρόπαιο (το οποίο απονέμεται από το Παγκόσμιο Κύπελλο του 1974) να μη δοθεί μόνιμα σε καμία ομάδα, όσες φορές και αν το κερδίσει.
Αδράστεια

Η Αδράστεια ήταν δευτερεύουσα θεά, κόρη του Δία και της Ανάγκης ή, σύμφωνα με άλλη εκδοχή, του Δία και της Νύχτας. Ήταν η θεά (προσωποποίηση) του ανθρώπινου ενστίκτου της εκδίκησης. Ίσως, όμως, και να πρόκειται περί επιθέτου που είχε δοθεί στην, επίσης δευτερεύουσα, θεά Νέμεση εξ αφορμής του γεγονότος ότι ο Βασιλιάς του Άργους, Άδραστος ή ακόμα ο φέρων το ίδιο όνομα υιός του Βασιλέως Μίδα της Φρυγίας, ανήγειρε παρά τον Αίσηπο ποταμό, πλησίον της Τροίας, ναό προς τιμή της, προκειμένου να την εξευμενίσει.

Σημειώνεται ακόμη πως αν δεν γίνει παραδεκτή η εκδοχή ότι και οι δύο αυτοί Άδραστοι είναι το αυτό πρόσωπο, τότε ο παρά την Τροία αυτός ναός οικοδομήθηκε από τον υιό τoυ Μίδα, που κατά την αρχαία παράδοση είχε ακουσίως φονεύσει τον αδελφό του και εν συνεχεία, επίσης ακουσίως, τον Άτυ, τον υιό του βασιλέως Κροίσου που τον είχε φιλοξενήσει.

Οι αρχαίοι είχαν πολλά ρητά που έδειχναν τον εκδικητικό χαρακτήρα της Αδράστειας. Η φράση "«Αδράστεια νέμεσις»" λεγόταν για όσους προηγουμένως ενώ ήταν ευτυχισμένοι, δυστύχησαν στη συνέχεια λόγω θείας δίκης. Άλλα ρητά ήταν τα "«σύν Αδραστεία»" (δηλαδή, δίκη) και "«οφθαλμός Αδράστειας»". Η φράση "«Προσκυνώ Αδράστειαν»" θεωρείτο ως προφυλακτική από τη βασκανία.
Περσικός Κόλπος

thumb|325px|Χάρτης του Περσικού Κόλπου
Ο Περσικός κόλπος ή Αραβικός Κόλπος, είναι μέγαλος ασιατικός κόλπος, που αποτελεί τη βορειοδυτική είσδυση της αραβικής θάλασσας του Ινδικού Ωκεανού γεωγράφοντας τις ακτές του δυτικού Ομάν, του Κατάρ, του Μπαχρέιν, με τις ανατολικές ακτές της Σαουδικής Αραβίας, των Αραβικών Εμιράτων, ελάχιστα του Ιράκ αφενός, και τις νοτιοδυτικές ακτές της Περσίας αφετέρου. Ο Περσικός Κόλπος ξεκινά από τα Στενά του Ορμούζ με εύρος 29 ναυτικά μίλια (από Ανατολάς προς Δυσμάς) προς τον Οσμανικό Κόλπο συνεχίζοντας την είσδυση επί 460 ν.μ. από ΝΑ προς ΒΔ μέχρι το Δέλτα του Σιάντ ελ-Άραμπ, με μέσο εύρος 120 ν.μ. περίπου. Η συνολική έκταση του Περσικού Κόλπου είναι 251 χιλιάδες τετραγωνικά χιλιόμετρα περίπου.
Αβραάμ Αμπουλάφια

Ο Αβραάμ Αμπουλάφια ("Abraham Abulafia", 1240 - 1291) ήταν Ισπανός φιλόσοφος. Έγραψε πολλά προφητικά και καβαλιστικά βιβλία από τα οποία έχουν εκδοθεί μερικά αποσπάσματα.